In nomine sancte et individue Trinitatis. Quia labilis est humanæ fragilitatis memoria, ut ea que fiunt in posterum reserventur, utiliter aut sapienter provisum est, ne oblivione aliqua deleantur, scripto commendari. Notum proinde sit omnibus, tam presentibus quam futuris, quod ego, Humbaudus ecclesiæ Sanctæ-Mariæ de Porta Sancti-Leonis prior, et totus ejusdem ecclesiæ conventus, concessimus canonicis in ecclesia Sancti-Mariani, apud Autisiodorum comorantibus, quicquid omnino habebamus in territorio Vallisprofundæ, sine aliquo retinemento, exceptis servis et ancillis ecclesiæ. Laudavit et concessit hoc totus ecclesiæ Sanctæ-Mariæ de Caritate conventus; cujus sigillo atque munimine carta firmata est. Hujus autem rei testes sunt: Rainaldus, archidiaconus; Stephanus, capellanus; Hugo, prepositus regis; Garnerius, furbitor; Gaufridus, maior; Johannes, filius Hugonis. Actum est hoc anno Incarnationis dominicæ Mº Cº LIº, indictione XIIIIa.